runetrust/blame-folketinget-dk huggingface dataset:
Hans Kristian Skibby (DF), 2010-04-08:
Det lovforslag, vi behandler netop nu, er jo et forslag, som har sin rod bl.a. i den velfærdsaftale, som Dansk Folkeparti var en del af tilbage i 2006, og det er selvfølgelig også til en vis grad en udmøntning af globaliseringspuljeforliget fra samme år.
Kim Mortensen (S), 2005-05-03:
Jeg påpegede også i ordførertalen, at hvis der er nogen forudsætninger, der er fundamentale for os, er det de grundlæggende menneskerettigheder, og derfor kan hr. Rune Lund få en garanti for, at det står Socialdemokratiet fast på både før, under og efter afstemningen om EU’s forfatningstraktat den 27. september.
Lars Christian Lilleholt (V), 2015-12-17:
Det er jo også baggrunden for, at regeringen i løbet af de kommende måneder nedsætter en energikommission, altså for at få gode indspil og indspark til, hvordan vi tilrettelægger klima- og energipolitikken fra 2020 og frem mod 2030, så vi også når de mål på en så effektiv og forhåbentlig billig måde som overhovedet muligt.
Frederik Bloch Münster (KF), 2025-11-28:
Det er det, jeg ikke forstår, altså hvorfor man ikke fra Socialdemokratiets side er villig til at tage det skridt og sige: Lad os nu prøve at gøre det lidt nemmere for os selv at skabe noget tryghed for danskerne og tage hensyn til danskernes behov frem for til de bandekriminelles, de hårdkogte kriminelles, de vanekriminelles og andres behov.
Søren Espersen (DF), 2012-01-31:
Er det så også flygtninge, som vi skal åbne vores grænser for og sige, at de her stakkels mennesker da skal have lov til at komme ind, og at det skal vi ikke forhindre dem i, bare fordi de er efterlyst her i landet, fordi de har indrejseforbud, eller fordi de har ulovligt ophold og ikke har ret til at komme ind i landet?
Henrik Møller (S), 2022-03-31:
Nu fornemmer jeg jo lidt på det, at diskussionen om det her med robustheden sådan er i forhold til den enkelte medarbejder, og jeg vil bare sige, at min fortolkning i forhold til robustheden jo ikke er, at det er et spørgsmål om, at vi fokuserer på den enkelte medarbejder, men at det er det samlede sundhedsvæsen, og at det er robustheden i sundhedsvæsenet, herunder også, hvordan det er, hele medarbejdersammensætningen er skruet sammen, hvad det er for nogle normeringer, vi giver, og hvad det er for en økonomi, vi sætter for det her.
Julie Skovsby (S), 2015-05-19:
For når balancen mellem arbejdsliv og familieliv skal gå op i en højere enhed, har vi som forældre brug for at have vished for, at vores børn har det godt i de timer, hvor vi selv er på arbejde, ligesom et godt forældresamarbejde også kan være med til at skabe en bedre balance.
Anne Paulin (S), 2024-11-22:
Nu sammenligner ordføreren cykler med biler her, men det giver jo ikke særlig meget mening, i og med at der er så mange flere cykler, som bliver stjålet hvert eneste år, som er ude på gaden, og som bliver solgt videre, også til folk, som ikke er klar over, at de køber en cykel, som måske er blevet stjålet et andet sted fra.
Helle Thorning-Schmidt (S), 2015-05-12:
Så er der et spørgsmål om, hvorvidt vi har fået et billede, som ikke er korrekt, og selvfølgelig skal Statsministeriet og Justitsministeriet have det billede, der er korrekt, men det vigtige i den her sag er jo, at der nu er kommet et klart billede af sagen.
Poul Nyrup Rasmussen (S), 2001-01-17:
Disse 26-30 mia. kr., som hr. Keld Albrechtsen, hr. Sass Larsen og jeg selv har vendt med Venstre i dag, er det store, foruroligende tegn på, at Venstres alternativ til regeringens økonomiske politik er dybt afskrækkende, usammenhængende og foruroligende, når vi skal prøve at se på, hvordan vi skal løse fremtidens opgaver.
Samira Nawa (RV), 2024-01-25:
Indførelsen af sådan en skat på finansielle transaktioner skal jo ske for netop at dæmpe de her kortsigtede spekulationer og for at afbøde fremtidige finansielle kriser, men på baggrund af at beslutningsforslaget her handler om at indtræde i det forstærkede samarbejde, i hvilket der alene er tale om få EU-lande, så støtter vi ikke beslutningsforslaget.
Karsten Lauritzen (V), 2018-05-09:
Vi har 9.500 elbiler i vores bilbestand i dag, og de fleste af de elbiler har ikke betalt ret meget eller en rund krone i registreringsafgift, og selv hvis vi mange år ud i fremtiden sagde, at der ikke skal være registreringsafgift på elbiler, vil det være meget svært at nå den målsætning, som Socialdemokraterne har.
Trine Pertou Mach (EL), 2024-05-17:
Vi er vilde med folkeretten og international lov, når det gælder kritik af fjender og forsvar af venner, og det bliver en ren buffet, for i virkeligheden var det eneste rigtige jo at sige: Vi har det her sæt af briller og det her sæt af forpligtelser, og de gælder alle stater, alle aktører i verden og ikke kun dem, vi ikke bryder os om.
Lene Espersen (KF), 2003-01-15:
Jeg vil gerne starte med at takke fru Lissa Mathiasen for at stille det her spørgsmål, for jeg synes, det vidner om, at Socialdemokratiet er meget optaget af, at vi gør, hvad vi kan også for at forbedre arbejdsforholdene i de danske fængsler.
Joy Mogensen (S), 2020-10-23:
Men det er vigtigt, at vi allesammen sender det signal, som jeg synes I, Folketingets partier, har været med til at sende – som vi sender i fællesskab – til dem, der har været igennem de her ting, som er blevet vist, er kommet frem, at vi har hørt jer, vi har set jer, og vi prøver nu at skabe nogle nye strukturer, som gør, at der, næste gang nogen måtte befinde sig i en lignende situation, er en mulighed for at sige fra, og at der skal være nogle, der lytter og handler.
Simon Emil Ammitzbøll (RV), 2008-04-09:
Jeg vil henlede fru Marlene Harpsøes opmærksomhed på den artikel fra Nyhedsavisen, som kun er et par måneder gammel, og hvor fru Marlene Harpsøes partiformand, fru Pia Kjærsgaard, udtaler sig om, at i dag går hun ind for stedbarnsadoption for homoseksuelle.
Per Clausen (EL), 2009-05-07:
Jeg beklager, hvis jeg er kommet til at bevæge mig uden for forespørgslens tema, og at det lykkedes hr. Søren Krarup og hr. Svend Auken ved deres lidt historiske udredninger ligesom at lægge op til, at man kunne rejse et hvilken som helst i spørgsmål om EU-forhold de sidste 30-40 år tilbage i tiden.
Frank Jensen (S), 2000-11-10:
Ved vurdering af, om et skrift eller et billede efter politivedtægtens bestemmelse kan anses for at være af anstødelig karakter, vil der bl.a. skulle lægges vægt på, hvilken plads beskrivelsen af kønsorganer eller kønsakten indtager, og om der indgår sadistiske, sodomistiske eller lignende elementer i beskrivelsen.
Victoria Velasquez (EL), 2025-03-28:
Jeg må indrømme, at jeg fandt det lidt befriende, da jeg hørte udlændinge- og integrationsministerens tale, for jeg troede ellers, at vi kun skulle have malet et billede af et Danmark, der var ved at kollapse, fordi mennesker fra andre lande har fået muligheden for at bo og arbejde her.
Louise Schack Elholm (V), 2018-11-20:
Vi har desværre ikke penge til helt at fjerne isafgiften, men vi giver dem muligheden for i stedet for at vælge en generel beregningsformel, så de ikke skal have det her kæmpe administrative bøvl med at finde ud af, hvilken maskine der står i hver enkelt restaurant, og hvilke specifikationer der er på de her maskiner i de pågældende lande.
Rasmus Stoklund (S), 2025-10-24:
Så prøver man at lave sådan nogle hypotetiske, tænkte eksempler med en person, der skal op til sin afsluttende eksamen, og som kunne være blevet, hvad ved jeg – jeg ved ikke, hvad det er for en uddannelse, hr. Mads Olsen tænker på – og så lige dagen før lukker man ned og siger: Det får du ikke mulighed for.
Lars Kramer Mikkelsen (S), 2000-12-13:
Jeg synes godt, man kan undre sig lidt over SF's stilling i forhold til, at det jo rent faktisk i forslaget står klart beskrevet, hvad kommunerne kan gøre, nemlig, som SF tilslutter sig, at kommunerne netop i forbindelse med incitamentsstrukturen kan sørge for, at de selv styrer, hvor høje udgifter de får i forbindelse med byfornyelse.
Anders Fogh Rasmussen (V), 2002-04-17:
Jeg vil blot sige både til hr. Keld Albrechtsen og hr. Villy Søvndal, at jeg altså ikke agter at gå ind i en sådan diskussion eller stille krav om internationale undersøgelser på et så hypotetisk grundlag som det, hr. Villy Søvndal og hr. Keld Albrechtsen her præsenterer.
Helle Sjelle (KF), 2010-06-16:
Nu er det jo et forslag vedrørende en halvering af dagpengeperioden, men når nu fru Pia Christmas-Møller stiller netop det spørgsmål i forhold til de svageste, synes jeg, det i den forbindelse er væsentligt at komme ind på, at vi jo netop har vedtaget en plan mod langtidsledighed, hvor vi altså også bruger en hel del ekstra midler på at hjælpe de langtidsledige i job, altså de, der har svært ved at komme i job.
Rasmus Jarlov (KF), 2016-02-02:
Den her lidt lavere integrationsydelse vil sikre, at Danmark bliver et mindre attraktivt land at søge til som asylansøger og som flygtning, fordi det nu engang er sådan, at man selvfølgelig, når man overvejer, hvor man skal bosætte sig, overvejer, hvordan den økonomiske situation vil være der, hvor man vælger at bosætte sig.
Lisbeth Bech Poulsen (SF), 2014-11-04:
Jeg synes, at der er kommet nogle gode spørgsmål heroppe fra talerstolen, og jeg synes også, at ministeren lød til at være positivt indstillet på at kigge nærmere på det her, så jeg håber, at vi kan få en god udvalgsbehandling og forhåbentlig også lave en fælles beretning.
Søren Søndergaard (EL), 2023-05-09:
Det så vi ved den sidste folkeafstemning, hvor der var et fuldstændig eksorbitant flertal for at afskaffe forsvarsforbeholdet – det var næsten større, end det var i Folketinget – men andre gange har vi jo set det stik modsatte, nemlig at det flertal, der var i Folketinget, f.eks. for at afskaffe retsforbeholdet eller for at afskaffe kronen og indføre euroen, bare blev underkendt af befolkningen.
Simon Kollerup (S), 2021-05-25:
Jeg kan i hvert fald konstatere, i øvrigt på baggrund af vores første drøftelse af et tidligt forhandlingsmandat nu her i sidste uge i Europaudvalget om den konkrete forhandling af forordningen, at det er fint, at man i Det Europæiske Fællesskab her går et skridt videre i forhold til det, der hedder Digital Services Act, men vi vil endnu mere fra dansk side.
Marcus Knuth (V), 2017-11-09:
Mange af dem er kommet hertil som forretningsmænd, som entreprenører osv., og vi er flere kandidater – jeg kan så ikke selv deltage, men en anden fra Venstre deltager – der på engelsk fortæller, hvad Venstre mener, hvad Det Radikale Venstre mener, hvad De Konservative mener.
Victoria Velasquez (EL), 2022-09-08:
Ud over at der er et rigtig hårdt og presset arbejdsmiljø, og at vi skal sørge for at investere i de uddannelser, som er med til at uddanne vores dygtige velfærdsprofessionelle, kommer vi ikke uden om, at løn har en betydning, og at tjenestemandsreformens greb i forhold til den manglende ligeløn har en kæmpe betydning i forhold til at kunne rekruttere velfærdsprofessionelle i fremtiden.
Karsten Lauritzen (V), 2011-11-23:
Der bliver jeg nødt til at spørge finansministeren: Hvad er der sket, siden finansministeren meldte ud, at man ville gøre noget for Aalborg Portland, man ville forbedre konkurrenceevnen for den her virksomhed, fordi den rammes ekstra hårdt, og så til, at man faktisk gør afgiften endnu værre end den, der oprindelig var på bordet?
Lene Espersen (KF), 2007-05-02:
Altså, hvis det er sådan, at man én gang har været i myndighedernes søgelys og har fået et par klip, så vil et objektivt ansvar jo ikke i sig selv betyde, at man ikke kan prøve at lave alle de fiksfakserier, som vi har gennemgået, skifte virksomhedsnummer osv. for at undgå at blive ramt af ordningen.
Kamal Qureshi (SF), 2010-01-26:
Er det sådan, at Dansk Folkepartis ordfører er tilfreds med, at der ifølge Justitsministeriets egen undersøgelse ud af 12.000 mulige sager er 10 sager, der bliver ført ved domstolene, og at der ud af de mange tusinde anmeldelser om hadkriminalitet er ca. 100, der bliver registreret?
Bent Bøgsted (DF), 2018-12-20:
Jeg skal bare lige have lidt afklaring, fordi med hensyn til det, hr. Leif Lahn Jensen siger med at dokumentere, at man har været i udlandet, eller at a-kassen ikke kan dokumentere, at man har været i udlandet og har ret til dagpenge, må det vel være sådan, at det er den, der rejste til udlandet, der selv har styr på, hvornår man er rejst til udlandet og selv har styr på, at man har sine lønsedler, fordi hvis man ikke har sine lønsedler, er der jo ikke nogen, der kan dokumentere noget som helst.
Rasmus Jarlov (KF), 2018-05-25:
I virkeligheden er den en forudsætning for at holde sammen på rigsfællesskabet, for havde vi ikke gjort det, er jeg ret sikker på, at selvstændighedsbevægelserne på både Grønland og Færøerne havde været meget stærkere; så tror jeg, at I havde været væk for længst; så ville der ikke være noget rigsfællesskab.
Simon Emil Ammitzbøll (LA), 2016-04-14:
Jeg vil først og fremmest sige, at jeg blev helt nervøs, da jeg så, at fru Mette Reissmann også ville stille spørgsmål, for der er man jo virkelig kommet i menneskehænder på det her emne hos en af landets fremmeste eksperter i lige præcis de her ting.
Kamal Qureshi (SF), 2007-05-11:
Køn er jo et så fast defineret parameter for den måde, vi opfatter hinanden og os selv på, at det, at nogen kan være i tvivl om det køn, de har, eller deres omgivelser kan være i tvivl om det køn, de har, er en meget, meget svær situation at stå i, netop fordi kønnet i vores del af verden er en så præcist defineret størrelse eller i hvert fald en meget præcis social konstruktion.
Esben Lunde Larsen (V), 2016-02-03:
Jeg tror, at rigtig mange af de børn, der måske kommer fra en lidt blakket baggrund, meget nødig vil have sat labels på sig ved indgangen til et uddannelsessystem, for de har jo en gang vist, hvad de skal kunne for at komme ind i det videregående uddannelsessystem, nemlig tage en gymnasial ungdomsuddannelse.
Line Barfod (EL), 2005-03-10:
Som Enhedslisten gav udtryk for på det tidspunkt, så er der jo ikke nogen, der kan have noget imod, at barnet, hvis man flytter til nabokommunen, kan blive gående i klubben, men der er en række problemer, som flere andre ordførere også har været inde på, og som man er nødt til at se nærmere på.
Aleqa Hammond (SIU), 2016-05-20:
Men Grønland har et udenrigsdepartement, der også varetager sikkerhedsspørgsmål på vegne af rigsfællesskabet, som burde blive inddraget, og det grønlandske parlament, Inatsisartut, har et udenrigsog sikkerhedspolitisk udvalg, og de interesserer sig alle sammen for, hvad Danmark påtager sig på områder, hvor vi ikke har kompetence.
Charlotte Dyremose (KF), 2008-11-18:
Vi vil gerne lave ændringer, og vi vil gerne lave justeringer hele tiden, sådan at det bliver bedre, men vi skal altså også huske, at der er mennesker ude på den anden side, både elever og lærere, der skal have en dagligdag til at fungere og derfor ikke kan leve med, at tingene bliver lappeløsningsændret hele tiden.
Carsten Hansen (S), 2000-01-14:
Også det, som jeg nævnte i min indledning om, at vi nu får alle de frie kostskoler i én lov, og også det, at vi får skabt et lidt bedre økonomisk grundlag, er væsentligt. Jeg synes også, at det er vigtigt at sige, at vi her fastholder en vis form for egenbetaling, men egenbetalingen er jo i overensstemmelse med de grundtvig-koldske traditioner, hvor vi har den folkelige kontrol, og det har vi jo dér.
Margrethe Vestager (RV), 2006-02-08:
Jeg tror, det er meget hensigtsmæssigt for dem, der overværer den her debat, at få en fornemmelse af, at det er sådan, regeringen træffer beslutninger, at den plan, man havde om at undersøge tingene til bunds, om at analysere, hvad der egentlig virkede på den ene måde og på den anden måde – den måde at træffe beslutninger på – har man forkastet, den har man smidt til side for i stedet for at skride til handling med det samme.
Eva Kjer Hansen (V), 2008-04-03:
Det er jo fair nok, og det gør vi meget gerne, så jeg håber da, at vi kan få en meget bred tilslutning til det her lovforslag, og det er jo hr. Kristen Touborg velkendt, at jeg gerne lægger mig i selen for at samle Folketinget så meget, som det overhovedet kan lade sig gøre.
Benedikte Kiær (KF), 2011-04-13:
Men jeg synes blot, det er mærkeligt, at Socialdemokraterne synes, at det er meget bedre, at man bliver fastholdt på den passive forsørgelse, hvis man har en arbejdsduelighed og man faktisk kan gå ud at tage sig at arbejde, og også at Socialdemokraterne synes, det er mærkeligt, at vi laver om på tingene, sådan at det altid kan betale sig at gå på arbejde, og at det aldrig nogen sinde bliver sådan, at man taber penge på at gå fra offentlig forsørgelse, passiv forsørgelse, til at få et arbejde.
Rasmus Jarlov (KF), 2011-04-07:
Jeg må sige, at når man har fulgt debatten her, er det meget underligt at iagttage, at venstrefløjen herinde mener noget andet, end den gør i KL; at man herinde ikke ønsker ansvarlige kommuner, men at man i stedet for synger med på den retorik om, at det her er et overgreb mod kommunerne.
Simon Emil Ammitzbøll (RV), 2008-05-22:
Jeg forstår godt, at det er svært for hr. Per Ørum Jørgensen, for i modsætning til de partier, som han prøver at henvise til, indeholder hr. Per Ørum Jørgensen jo alle synspunkter i en og samme person, og det må jo gøre det lidt forvirrende.
Mette Frederiksen (S), 2013-02-28:
Vi foreslår ikke en blind ophævelse af varighedsbegrænsningen, vi foreslår en kløgtig model, synes vi selv, hvor vi løser den udfordring, at der i dag er mennesker, der står uden forsørgelse, samtidig med at vi igangsætter den nødvendige aktive indsats for vores borgere.
Lone Loklindt (RV), 2012-06-11:
Så vil jeg gerne spørge ordføreren om følgende: Når nu det bliver nævnt, at Ukraine ikke rigtig efterlever Europarådets henstillinger, vil ordføreren så ikke give mig ret i, at det netop derfor, når der er henstillinger, som et land eller flere lande desværre ikke efterlever, så er ret vigtigt, at Danmark, når vi får forskellige henstillinger via en ECRI-rapport, så i virkeligheden tager det alvorligt frem for at kalde det populisme, eller hvad det var for nogle ord, der blev brugt omkring apartheid?
Arne Melchior (CD), 2001-04-06:
Jeg ved det af personlig erfaring, jeg har både slægtninge og venner i udlandet, som gang på gang forbavser mig ved at være fuldt ud vidende om ikke bare nye forholdsregler og ændringer i opfattelser, men også enkeltbegivenheder, som kan øve indflydelse på en vælger, før han er i stand til at afgive sin stemme rigtigt.
Brian Mikkelsen (KF), 1997-12-11:
Et forslag om en lettelse for borgerne er vi derfor meget positivt stemt over for. Hvis vi så tager spørgsmålet om forvaltningsmyndighedernes pligt til at efterleve domspraksis, må vi sige, at vi er enige i det principielle, men jeg vil nok anse det for noget vanskeligt at gennemføre, specielt på skatteområdet, hvis det offentlige selv skal være aktivt opsøgende.
Peter Hummelgaard (S), 2024-04-12:
Der er herudover tilfælde, hvor en sag i dag ikke kan genoptages, selv om det sker med henblik på at efterleve en dom fra Menneskerettighedsdomstolen, f.eks. fordi domfældte ikke samtykker til genoptagelse, og det er hensigtsmæssigt, fordi Danmark, hvis der er sket en krænkelse af den europæiske menneskerettighedskonvention, er forpligtet til at bringe krænkelsen til ophør og råde bod på konsekvenserne.
Keld Albrechtsen (EL), 2001-01-11:
Og da Danmark jo er et lille land, så vil massedyrkning af gensplejsede afgrøder på danske marker, som jo vil være konsekvensen af vedtagelsen af den her lov, i løbet af få år medføre - sådan er det jo - at frøene spredes, så det bliver umuligt at have en økologisk landbrugsproduktion her i Danmark.
Helge Adam Møller (KF), 2001-10-04:
Så til de første tre spørgsmål til statsministeren: Kan statsministeren forklare Folketinget, hvorfor disse udlændinge, som er ekstremt kriminelle, har været på fri fod, lige siden de fortalte embedsmænd i Indenrigsministeriet om deres forbrydelser? For det andet: Kan statsministeren forklare Folketinget, hvorfor disse udlændinge fortsat er på fri fod og færdes frit over hele landet?
Hans Christian Schmidt (V), 2002-04-23:
Det endte i stedet for med lidt snak om noget byggeri, som man godt ved ikke er der mere, lidt om lidt skovbyggelinjer, som det heller ikke har drejet sig om - ikke et eneste ord om, at man jo udmærket vidste, hvad det var ministeren mente, for det har han tilkendegivet så mange gange.
Pernille Rosenkrantz-Theil (S), 2024-06-04:
Og så siger SF's ordfører, at hun ville ønske, der var fagpersoner, der havde været med til at lave loven, og der kan jeg jo så tilkendegive – og måske burde SF's ordfører selv have sagt det heroppefra, bare for at vi også har en debat på nogenlunde ordentlige præmisser – at både FOA og jo ikke mindst Socialpædagogerne som de to største faggrupper på det her område har siddet med i forbindelse med udviklingen af det her.
Henrik Frandsen (M), 2023-11-14:
Grænseaftalen, der blev indgået den 14. juni 2022 mellem kongeriget Danmarks regering sammen med naalakkersuisut på den ene side og Canadas regering på den anden side, fastlægger den maritime grænse mellem landene og viser, at man sagtens kan lave grænsedragninger og løse gamle stridigheder på fredelig vis, og uden at det ødelægger relationerne mellem de to lande.
Tina Nedergaard (V), 2005-11-08:
Vi finder ikke i Venstre, at der er brug for et nyt parallelsystem, da erhvervsuddannelsessystemet i sig selv indeholder en fleksibilitet, som gør, at vi kan tilrettelægge individuelle forløb og særlig med de to lovforslag, der nu er på vej, om SOSU og erhvervsuddannelserne.
Finn Sørensen (EL), 2018-12-07:
De arbejder på den samme overenskomst, de betaler begge skat i Danmark, og de er begge medlemmer af 3F og 3F's a-kasse, men hvis der kommer en ny nedskæringsrunde inden for de nærmeste år, er det kun Nikolai, der kan få dagpenge, for Gunar opfylder ikke opholdskravet.
Inger Støjberg (V), 2010-05-31:
Med hensyn til hvad der står i lovforslaget, kan jeg bare sige, at jeg går ud fra, at hr. Torben Hansen er fuldstændig klar over, hvordan man regner i lovforslag, og hvilke lovtekniske ting der skal ind i et lovforslag, f.eks. det, at man jo ikke regner med de 13.000 ekstra, der kommer ud på arbejdsmarkedet.
Thorkild B. Fransgaard (FRI), 2000-05-22:
Det kalder vi i Frihed 2000 ikke lederskab, men når vi taler om forholdene herhjemme, så er det noget, man har brugt som en effektiv måde til at kunne indføre den ene grønne afgift efter den anden på, fordi befolkningen jo bliver mere og mere overbevist om, at det må være rigtigt, at de skal betale, når de hører den ene debat
Lone Dybkjær (RV), 2010-01-22:
Derfor siger Venstres ordfører videre i den oplæste ordførertale – det er ikke, fordi jeg forventer, at erstatningsordføreren, undskyld udtrykket, skal komme på talerstolen; jeg citerer det bare, fordi jeg synes, det var så vigtigt, hvad Venstre sagde, og jeg kan rolig sige, at det ikke er altid, jeg synes, det er lige rigtigt, hvad fru Birgitte Josefsen siger – at man vil opfordre ministeriet til at følge op på, om det, der blev aftalt den 12. maj 2009, er iværksat, og at man samtidig opfordrer sundhedsministeren til at indhente en redegørelse fra KL og Danske Regioner, hvori de to parter synliggør udviklingen på området.
Lene Espersen (KF), 1999-02-10:
Mit svar var til hr. Kristian Thulesen Dahl, som spurgte, om ikke vi skulle have en særskilt afstemning om Schengen, og til det sagde jeg, at hvis der skal være nogen som helst form for sammenhæng - det kan man naturligvis ikke forlange, men det kan man da anmode om - i den politik, som Dansk Folkeparti fører, kan man altså ikke køre avisannoncer og kæmpekampagner, hvor man siger til de danske vælgere i forbindelse med afstemningen om Amsterdamtraktaten, at det drejer sig om, hvorvidt den danske grænsekontrol skal fjernes eller ej: I stemmer om Schengen.
Søren Søndergaard (EL), 2021-03-02:
Altså, forventer hr. Michael Aastrup Jensen ikke, at de danske myndigheder aktivt er i kontakt med selvstyremyndighederne i området med henblik på at sikre en retsforfølgelse eller i hvert fald bevare beviser af hensyn til en senere retsforfølgelse?